મેક્સિકો સિટી: મેક્સિકોની રાજધાની મેક્સિકો સિટીમાં મંગળવારે મોડી રાતે આવેલા ૭.૧ની તીવ્રતાના ભયાનક ભૂકંપને કારણે 250થી વધુ લોકોનાં મોત થયાં છે અને અસંખ્ય ઇમારતો ધરાશાયી થતાં તેના કાટમાળ નીચે હજુ સેંકડો લોકો દબાયા હોવાની દહેશતના પગલે મૃત્યુઆંક વધવાની શકયતા છે. આ ભૂકંપ ભારતીય સમય મુજબ રાત્રે ૧૧.૪પ કલાકે આવ્યો હતો. મેક્સિકોમાં ૧૯૮પમાં આવેલા સૌથી પ્રલયકારી ભૂકંપની ૩રમી વરસીના દિવસે જ આ ભૂકંપ આવતાં સમગ્ર મેક્સિકોમાં ભારે ભયભીત વાતાવરણ સાથે અફરાતફરી મચી ગઇ હતી.